คปภ.เปิดชื่อกรมธรรม์ให้ส่วนลด30%
คปภ.เปิดชื่อกรมธรรม์ที่จะให้ส่วนลด 30% ในงานสัปดาห์ประกันภัย 24-26ก.ย.นี้
20 ก.ย. 2553

คปภ.เปิดชื่อกรมธรรม์ที่จะให้ส่วนลด 30% ในงานสัปดาห์ประกันภัย 24-26ก.ย.นี้
นางจันทรา บูรณฤกษ์ เลขาธิการ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า กรมธรรม์ประกันภัยเด่นประจำปี   2553 ในงานสัปดาห์ประกันภัย 24-26 ก.ย.2553 ที่จะขายราคาพิเศษ โดยมีส่วนลดสูงสุด 30% ประกอบด้วย กรมธรรม์ ประกันภัยอุบัติเหตุ 99  ราคา 99 บาทต่อปีทุกอายุ ทุกอาชีพ โดยจะให้ความคุ้มครอง
กรณีเสียชีวิตหรือ สูญเสียอวัยวะหรือ ทุพพลภาพสิ้นเชิงถาวร 1 แสน บาท แต่หากเกิดจากการขับขี่หรือโดยสารรถจักรยานยนต์ หรือถูกฆาตกรรม ลอบทำร้าย 5 หมื่นบาท สูญเสียอวัยวะ มือ  เท้า สายตา  1 ข้าง 6 หมื่นบาท 
กรมธรรม์ประกันอัคคีภัยที่อยู่อาศัย   360 ราคาปกติ 500 บาท ต่อ ปี โดยบ้านตึก ความคุ้มครอง หรือ ทุน 5 แสนบาท บ้านครึ่งตึกครึ่งไม้ ทุน 2 แสนบาท กรณีไม่ใช่บ้านตึก บ้านครึ่งตึกครึ่งไม้ และไม่ใช่ห้องแถวไม้ ทุน 1 แสนบาท  และห้องแถวไม้ 5 หมื่นบาท  จะคุ้มครอง  ไฟไหม้ ฟ้าผ่า ระเบิด ภัยจากอากาศยาน และภัยเนื่องจากน้ำ ค่าเช่าที่พักชั่วคราว กรณีที่เสียหายจนไม่สามารถอยู่อาศัยได้   300บาทต่อวัน ไม่เกิน 30 วัน 
กรมธรรม์ประกันภัยรถยนต์คุ้มครองทรัพย์สินบุคคลภายนอก 1,100   บาทจากราคา ปกติ 1600 บาทต่อปี คุ้มครอง  ทรัพย์สินบุคคลภายนอกตามความเสียหายที่แท้จริงแต่ไม่เกิน 1 แสนบาท    
กรมธรรม์ประกันภัยสุนัข 299 ความคุ้มครอง  ความรับผิดต่อบุคคลภายนอกอันเกิดจากการกระทำของสุนัข การตายของสุนัขโดยอุบัติเหตุจากยานพาหนะ ค่ารักษาพยาบาลของสุนัขอันเนื่องจากอุบัติเหตุ
กรมธรรม์ประกันชีวิตสะสมทรัพย์ มีเงินคืน เพื่อออมเงินและคุ้มครองการเสียชีวิต  ชำระเบี้ยประกันภัยครั้งเดียว และแบบชำระเบี้ยรายปี  โดยเบี้ยประกันภัย ขึ้นอยู่กับ อายุผู้เอาประกันภัย  โดยจะคุ้มครอง การเสียชีวิต และเป็นทางเลือกในการออมที่ได้รับผลตอบแทนที่ดี
กรมธรรม์ประกันชีวิตเพื่อ ผู้หญิง โดย เบี้ยประกันภัย ขึ้นอยู่กับ อายุผู้เอาประกันภัย  คุ้มครอง การเสียชีวิต และ การเจ็บป่วยด้วยโรคร้ายแรง
กรมธรรม์ประกันชีวิตสูงวัย แยกเป็น กรมธรรม์ประกันชีวิตสำหรับผู้สูงวัย   คุ้มครอง  การเสียชีวิต ไม่ตรวจสุขภาพ /ทุนไม่สูงมาก เช่นอายุ 60 ปี วงเงินความคุ้มครองหรือทุน 1 แสนบาท เบี้ยประมาณ 5,000- 7,500 บาท ต่อปี ปี  
กรมธรรม์ประกันภัยอุบัติเหตุสำหรับผู้สูงวัย    คุ้มครอง  ค่ารักษาพยาบาลจากอุบัติเหตุ และครอบคลุมถึงกระดูกแตกหักจากอุบัติเหตุ
กรมธรรม์ประกันชีวิตแบบบำนาญ ความคุ้มครอง ถ้าอายุ 35 ปี ทุน 1 แสนบาท เบี้ยประกันภัย  ประมาณ 7,000 บาท ต่อปี  หากผู้เอาประกันภัยมีอายุยืน บริษัทจะเริ่มจ่ายเงินให้ทุกปีๆละ 12 %  ของทุนตั้งแต่ อายุ 60 ปี ถึง  85 ปี  หากผู้เอาประกันภัยเสียชีวิตก่อนอายุ 60 ปี จะคืนเงินที่จ่ายหักค่าใช้จ่าย หรือ หากผู้เอาประกันภัยเสียชีวิตหลังอายุ 60 ปี แต่ได้รับเงินยังไม่ถึง 10 งวด บริษัทจะจ่ายเงินส่วนที่เหลือให้ครบ 10 งวด
ทั้งนี้ การประกันชีวิต ที่มีระยะเวลาการประกันภัย ตั้งแต่ 10 ปีขึ้นไป โดยมีเงินคืนในแต่ละปี ไม่เกิน 20 % ของเบี้ยประกันชีวิต สามารถนำเบี้ยประกันภัยมาหักลดหย่อนได้ตามที่จ่ายจริงแต่ไม่เกิน   1 แสนบาท
ส่วนการประกันชีวิตแบบบำนาญ ที่จะสามารถนำเบี้ยการประกันชีวิตแบบบำนาญ ไปหักลดหย่อนรวมกับ RMF กองทุนสำรองเลี้ยงชีพ ได้ไม่ เกิน 2 แสนบาท นั้น กรมสรรพากรได้ดำเนินการแล้ว ขณะนี้อยู่ที่ห้องท่านรมว. กระทรวงการคลัง ซึ่งจะดำเนินการออกเป็นกฎกระทรวงการคลัง ต่อไป คาดว่าไม่น่าจะทันในปีนี้